תחרות העל בנורווגיה 2025

**תחרות העל בנורווגיה 2025** נערכה זו הפעם  ה-13. התחרות התקיימה בין 26 במאי ל-6 ביוני 2025 בסטוונגר שבנורווגיה. תחרות לנשים התקיימה במקביל באותם תאריכים.   

זו הייתה אחת התחרויות החזקות בהיסטוריה - בתחרות השתתפו שישה שחמטאים בדרגת רב-אמן: חמשת הראשונים בדירוג העולמי ועוד שחמטאי המדורג במקום השמיני לפי מד כושר. התחרות התנהלה לפי שיטת ליגה בסיבוב כפול, כך שנערכו עשרה סיבובים; כל שחמטאי שיחק מול כל היתר פעם בלבן ופעם בשחור. 

מגנוס קרלסן זכה בתחרות, ובכך הגן על תוארו מהשנה הקודמת. אנה מוזיצ'וק זכתה בתחרות לנשים . 

## חוקי התחרות

### ניקוד
תחרות זו מיוחדת בכך שכאשר משחקים מסתיימים בתיקו, היריבים מקיימים משחק ארמגדון נוסף. הניקוד נקבע באופן הבא: ניצחון במשחק הקלאסי: שלוש נקודות, הפסד במשחק הקלאסי לא מקנה נקודות, תוצאת תיקו במשחק הקלאסי וניצחון בארמגדון: נקודה וחצי, תוצאת תיקו במשחק הקלאסי והפסד בארמגדון: נקודה אחת.

### מתכונת הזמן
במשחק הקלאסי: לכל שחמטאי 120 דקות בתוספת של עשר שניות עבור כל מסע החל מהמסע 41.

במשחק ארמגדון: ללבן עשר דקות ולשחור שבע דקות בתוספת של שנייה אחת לכל מסע לשני השחמטאים, החל מהמסע 41.

### תיקו בהסכמה הדדית
השחמטאים אינם רשאים להסכים על תיקו עד שכל שחקן ביצע לפחות 30 מסעים. כלל זה אינו חל על משחקי ארמגדון.

אם המשחק הקלאסי מסתיים בתיקו, נערך משחק ארמגדון שמתחיל תוך 20 דקות מסיום המשחק הקלאסי. השחקן בכלים הלבנים ממשיך עם הלבן בארמגדון. אם משחק הארמגדון מסתיים בתיקו, השחור מנצח.

### קביעת המנצח בתחרות

אם בסיום התחרות שני שחמטאים חולקים את המקום הראשון, מתקיים פלייאוף כדי לקבוע את המנצח. פלייאוף זה מורכב משני משחקי בליץ  עם הקצבת זמן של שלוש דקותב תוספת שתי שניות לכל מסע.

אם הפלייאוף מסתיים בתיקו, נערך משחק נוסף.

אם משחק זה מסתיים בתיקו, מתקיים משחק ארמגדון שבו ללבן עשר דקות ולשחור שבע דקות, שניהם בתוספת של שנייה אחת לכל מסע, החל ממהלך 41.

אם בסיום התחרות למעלה משני שחמטאים חולקים את המקום הראשון מתקיים טורניר בסבב כפול עם הקצבת זמן של שלוש דקות בתוספת שתי שניות לכל מסע. 

במקרה של תיקו בין השחקנים בטורניר סבב כפול, תוצאות המשחקים הקלאסיים משמשים לקביעת המנצח בהתאם לתנאים הבאים:

1. מפגש ישיר,

2. זונבורן-ברגר,

3. שיטת קויה,

4. שיטת קויה מורחבת (מספר הנקודות שהושגו כנגד כל המשתתפים שצברו לפחות 55% מהציון המקסימלי האפשרי בטורניר),

5. הגרלה.

## משתתפי התחרות
* מגנוס קרלסן - שחמטאי נורווגי שהיה אלוף העולם משנת 2013 ועד 2023, והמדורג מספר 1 בעולם מאז יולי 2011. נחשב על ידי רבים לשחמטאי הטוב ביותר בכל הזמנים. 
* היקארו נקמורה - שחמטאי אמריקאי ממוצא יפני שזכה חמש פעמים באליפות ארצות הברית בשחמט. 
* גוקש דומרזו - שחמטאי הודי, אלוף העולם המכהן. הוא השחמטאי הצעיר ביותר שהגיע למד כושר 2750, והצעיר ביותר שניצח באליפות העולם בשחמט.
* אַרג'וּן אֶריגאיסי - שחמטאי הודי שזכה באליפות הודו בשחמט בשנת 2022.
* פביאנו קרואנה - שחמטאי אמריקאי ממוצא איטלקי סגן אלוף העולם.
* ויי יי - שחמטאי סיני.

## משחקי התחרות

### הסיבוב הראשון
קרלסן ניצח לאחר מרדף על מלכו של אלוף העולם גוקש, במשחק הקלאסי הראשון שלהם מאז שגוקש זכה בתואר. המנצח השני היה נקמורה, שהביס את קרואנה לאחר דוחק זמן מתמשך של יריבו. אֶריגאיסי ניצח את ווי יי במשחק ארמגדון בקרב בין שני המשתתפים החדשים בתחרות העל בנורווגיה.

### הסיבוב הראשון - משחק ארמגדון

### סיבוב שני
המשחק בין קרלסן, מספר 1 בעולם, לבין נקמורה, מספר 2, החל במשחק קלאסי שקט באופן מטעה. קרלסן יצא מרוצה מהפתיחה, וציין  ש"לבן היה צריך להוכיח שוויון". עם זאת, לאחר סדרה של מסעים מדויקים משני הצדדים, המשחק הוביל באופן בלתי נמנע לתוצאת תיקו. במשחק הארמגדון, קרלסן פיתח התקפה מסוכנת הישר מהפתיחה ונראה היה שהוא שולט בכל. עם זאת, לאחר טעות בשלב הסיום, נקמורה מצא מהלך מבריק וניצח במשחק.

קרואנה השיג ניצחון מרשים בצבע השחור מול ויי בקרב מורכב. קרואנה הציג משחק עם הדיוק הייחודי שלו במשחק  חריף אך שקול לפני שנטה לטובתו לאחר מספר טעויות של ויי.

במפגש כלח-הודי גבר אֶריגאיסי על גוקש בקרב מותח. אֶריגאיסי תפס את היוזמה בתחילת המשחק, אך ההגנה החזקה של גוקש יצרה משחק סיום שווה למדי. כשהשעון הפך לגורם מכריע, העמדה הפכה לכאוטית לפני שאֶריגאיסי פרץ לבסוף והבטיח את הניצחון.

### הסיבוב השני - משחק ארמגדון

### הסיבוב השלישי

### הסיבוב השלישי - משחק ארמגדון

### הסיבוב הרביעי

### הסיבוב הרביעי - משחקי ארמגדון

### הסיבוב החמישי

### הסיבוב החמישי - משחקי ארמגדון

### הסיבוב השישי
אחד המשחקים הזכורים בסיבוב זה היה בין גוקש דומרזו (בלבן) לבין מגנוס קרלסן. קרלסן פתח את המשחק בעמדה עדיפה, אך טעות בהמשך הדרך אפשרה לדומרזו להפוך את הקערה על פיה. בשלב הסיום, טעות קריטית מצד קרלסן הכריעה את הכף – הוא נאלץ להיכנע וסיים את המשחק בהבעת תסכול כשהטיח את אגרופו בשולחן.

### הסיבוב השישי - משחקי ארמגדון

### הסיבוב השביעי

### הסיבוב השביעי - משחק ארמגדון

### הסיבוב השמיני

### הסיבוב השמיני - משחק ארמגדון

### הסיבוב התשיעי

### הסיבוב התשיעי - משחק ארמגדון

### הסיבוב העשירי

### הסיבוב העשירי - משחקי ארמגדון

## קישורים חיצוניים
*  
* תיאור הסיבוב הראשון, באתר Chess.com 
* תיאור הסיבוב השני, באתר chess.com 
* תיאור הסיבוב השלישי, באתר chess.com 
* תיאור הסיבוב הרביעי, באתר chess.com 
* תיאור הסיבוב הראשון, באתר chessbase.com 
* תיאור הסיבוב השני, באתר chessbase.com 
* תיאור הסיבוב השלישי, באתר chessbase.com 
* תיאור הסיבוב הרביעי, באתר chessbase.com 
* סקירת המשחקים בסיבוב הראשון, באתר יוטיוב  (המשחקים מתחילים בערך אחרי 14 דקות מתחילת ההקלטה)
* סקירת המשחקים בסיבוב השני, באתר יוטיוב  (המשחקים מתחילים בערך אחרי 23 דקות מתחילת ההקלטה)
* סקירת המשחקים בסיבוב השלישי, באתר יוטיוב  (המשחקים מתחילים בערך אחרי 3 דקות מתחילת ההקלטה)
* סקירת המשחקים בסיבוב השלישי, באתר יוטיוב  (המשחקים מתחילים בערך אחרי 9 דקות מתחילת ההקלטה)
* המשחקים בסיבוב הרביעי, באתר יוטיוב  (המשחקים מתחילים בערך אחרי 19 דקות מתחילת ההקלטה)
* המשחקים בסיבוב הרביעי, באתר יוטיוב  (המשחקים מתחילים בערך אחרי 18 דקות מתחילת ההקלטה)

## הערות שוליים

קטגוריה:תחרויות שחמט ב-2025
קטגוריה:תחרות העל בנורווגיה
קטגוריה:סטוונגר: ספורט
קטגוריה:2025 בנורווגיה